CELEX: 32021D2313
Language: lt
Date: 1640131200000
Title: Komisijos sprendimas (ES) 2021/2313 2021 m. gruodžio 22 d. dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir neapmokestinimo PVM 2022 m. (pranešta dokumentu Nr. C(2021) 9852) (Tekstas autentiškas tik anglų, bulgarų, čekų, danų, estų, graikų, ispanų, italų, kroatų, latvių, lenkų, nyderlandų, maltiečių, portugalų, prancūzų, rumunų, slovėnų, suomių, švedų, vengrų ir vokiečių kalbomis)

2021 12 28   
               
               
                  LT
               
               
                  Europos Sąjungos oficialusis leidinys
               
               
                  L 464/11
               
            
         KOMISIJOS SPRENDIMAS (ES) 2021/2313
         2021 m. gruodžio 22 d.
         dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir neapmokestinimo PVM 2022 m.
         
            
               (pranešta dokumentu Nr. C(2021) 9852)
            
         
         (Tekstas autentiškas tik anglų, bulgarų, čekų, danų, estų, graikų, ispanų, italų, kroatų, latvių, lenkų, nyderlandų, maltiečių, portugalų, prancūzų, rumunų, slovėnų, suomių, švedų, vengrų ir vokiečių kalbomis)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 19 d. Tarybos direktyvą 2009/132/EB dėl Direktyvos 2006/112/EB 143 straipsnio b ir c punktų taikymo, neapmokestinant galutinio tam tikrų prekių importo pridėtinės vertės mokesčiu (1), ypač į jos 53 straipsnio pirmą pastraipą,
         atsižvelgdama į 2009 m. lapkričio 16 d. Tarybos reglamentą (EB) Nr. 1186/2009, nustatantį Bendrijos atleidimo nuo muitų sistemą (2), ypač į jo 76 straipsnio pirmą pastraipą,
         kadangi:
         
                     (1)
                  
                  
                     Importuojamos prekės, reikalingos kovai su COVID-19 protrūkio padariniais, Komisijos sprendimu (ES) 2020/491 (3) iki 2021 m. gruodžio 31 d. atleidžiamos nuo importo muitų ir neapmokestinamos pridėtinės vertės mokesčiu (PVM);
                  
               
                     (2)
                  
                  
                     2021 m. lapkričio 8 d. Komisija pasiteiravo valstybių narių, ar reikia pratęsti priemonių taikymą, ir po to 2021 m. lapkričio 12 d. Austrija, Belgija, Graikija, Ispanija, Kroatija, Latvija, Lenkija, Portugalija, Rumunija, Slovėnija ir Vengrija, 2021 m. lapkričio 16 d., Airija, 2021 m. lapkričio 17 d. Bulgarija, Italija, Malta, Nyderlandai, Suomija, Švedija ir Vokietija, 2021 m. lapkričio 18 d. Estija, 2021 m. lapkričio 19 d. Danija ir Liuksemburgas, o 2021 m. lapkričio 23 d. Čekija (toliau – prašančiosios valstybės narės) pateikė prašymus toliau taikyti priemonę, kuria importuojamos prekės atleidžiamos nuo importo muitų ir PVM;
                  
               
                     (3)
                  
                  
                     pagal Sprendimą (ES) 2020/491 prašančiųjų valstybių narių vykdomas importas padėjo valstybinėms organizacijoms arba valstybių narių kompetentingų institucijų patvirtintoms organizacijoms gauti reikiamų vaistų, medicinos reikmenų ir asmeninių apsaugos priemonių, kurių trūksta. Prekybos tokiomis prekėmis statistiniai duomenys rodo, kad šių prekių importas mažėja, tačiau išlieka didelis ir svyruoja priklausomai nuo kovai su COVID-19 pandemija reikalingų prekių paklausos. Visose valstybėse narėse vyksta skiepijimas ir imtasi kitų priemonių siekiant užkirsti kelią viruso plitimui, tačiau užsikrėtusiųjų COVID-19 infekcija skaičius valstybėse narėse vis dar kelia pavojų visuomenės sveikatai. Vis dar pranešama apie kovai su COVID-19 pandemija reikalingų prekių stygių prašančiosiose valstybėse narėse, todėl tikslinga prekes, importuojamas Reglamento (EB) Nr. 1186/2009 74 straipsnyje aprašytais tikslais, atleisti nuo importo muitų, o prekių, importuojamų Direktyvos 2009/132/EB 51 straipsnyje aprašytais tikslais, neapmokestinti PVM;
                  
               
                     (4)
                  
                  
                     prašančiosios valstybės narės turėtų informuoti Komisiją apie įvairių prekių, kurias siekiant kovoti su COVID-19 protrūkio padariniais leista įvežti be importo muitų ir be PVM, pobūdį ir kiekį, apie organizacijas, kurios patvirtintos tas prekes paskirstyti arba jomis aprūpinti, ir apie priemones, kurių imtasi siekiant užtikrinti, kad tos prekės būtų naudojamos tik kovos su šio protrūkio padariniais tikslais. Prašančiosios valstybės narės turėtų užtikrinti, kad toks atleidimas nuo muitų ir nuo PVM būtų tinkamai taikomas laikantis muitų ir PVM teisės aktų ir kad būtų užkirstas kelias bet kokiam sukčiavimui, mokesčių slėpimui ir vengimui ar piktnaudžiavimui;
                  
               
                     (5)
                  
                  
                     atsižvelgiant į prašančiųjų valstybių narių patiriamus ypatingus sunkumus, nuo importo muitų ir nuo PVM turėtų būti atleidžiamos prekės, importuojamos nuo 2022 m. sausio 1 d. Atleidimas turėtų būti taikomas iki 2022 m. birželio 30 d.;
                  
               
                     (6)
                  
                  
                     2021 m. gruodžio 3 d. įvyko konsultacijos su valstybėmis narėmis pagal Reglamento (EB) Nr. 1186/2009 76 straipsnio pirmą pastraipą ir Direktyvos 2009/132/EB 53 straipsnio pirmą pastraipą,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Prekes leidžiama įvežti be Reglamento (EB) Nr. 1186/2009 2 straipsnio 1 dalies a punkte apibrėžtų importo muitų ir be Direktyvos 2009/132/EB 2 straipsnio 1 dalies a punkte apibrėžto importo pridėtinės vertės mokesčio (PVM), jei įvykdomos šios sąlygos:
               
                           a)
                        
                        
                           prekės yra skirtos naudoti kuriuo nors iš šių tikslų:
                           
                                       i)
                                    
                                    
                                       kad c punkte nurodytos įstaigos ir organizacijos jas nemokamai paskirstytų nuo COVID-19 protrūkio nukentėjusiems, galintiems nukentėti arba su COVID-19 protrūkiu kovojantiems asmenims;
                                    
                                 
                                       ii)
                                    
                                    
                                       kad jomis galėtų nemokamai naudotis nuo COVID-19 protrūkio nukentėję, galintys nukentėti arba su COVID-19 protrūkiu kovojantys asmenys, nors tos prekės išliktų c punkte nurodytų įstaigų ir organizacijų nuosavybė;
                                    
                                 
                     
                           b)
                        
                        
                           prekės atitinka Reglamento (EB) Nr. 1186/2009 75, 78, 79 ir 80 straipsniuose ir Direktyvos 2009/132/EB 52, 55, 56 ir 57 straipsniuose išdėstytus reikalavimus;
                        
                     
                           c)
                        
                        
                           prekės yra skirtos išleisti į laisvą apyvartą ir jas importuoja valstybinės organizacijos, įskaitant valstybines įstaigas, viešąsias įstaigas ir kitas viešosios teisės reglamentuojamas įstaigas, arba jos importuojamos tų organizacijų interesais arba tas prekes importuoja valstybių narių kompetentingų institucijų patvirtintos organizacijos arba jos importuojamos tų organizacijų interesais.
                        
                     
            
               2.   Prekes taip pat leidžiama įvežti be Reglamento (EB) Nr. 1186/2009 2 straipsnio 1 dalies a punkte apibrėžtų importo muitų ir be Direktyvos 2009/132/EB 2 straipsnio 1 dalies a punkte apibrėžto importo PVM, jei tos prekės yra skirtos išleisti į laisvą apyvartą ir jas importuoja pagalbos tarnybos arba jos importuojamos tų tarnybų interesais, siekiant patenkinti jų poreikius tuo laikotarpiu, kuriuo jos teikia pagalbą nuo COVID-19 protrūkio nukentėjusiems, galintiems nukentėti arba su COVID-19 protrūkiu kovojantiems asmenims.
            
         
         
            2 straipsnis
            Valstybės narės kiekvieno mėnesio, einančio po ataskaitinio mėnesio, penkioliktą dieną, pateikia Komisijai informaciją apie įvairių prekių, per mėnesį įvežtų pagal 1 straipsnį atleidžiant nuo importo muitų ir neapmokestinant PVM, pobūdį ir kiekį.
            Ne vėliau kaip 2022 m. spalio 31 d. valstybės narės pateikia Komisijai šią informaciją:
            
                        a)
                     
                     
                        valstybių narių kompetentingų institucijų patvirtintų organizacijų, kurios nurodytos 1 straipsnio 1 dalies c punkte, sąrašą;
                     
                  
                        b)
                     
                     
                        konsoliduotą informaciją apie įvairių prekių, kurias pagal 1 straipsnį leista įvežti be importo muitų ir be PVM, pobūdį ir kiekį;
                     
                  
                        c)
                     
                     
                        informaciją apie priemones, kurių imtasi siekiant laikytis Reglamento (EB) Nr. 1186/2009 78, 79 ir 80 straipsnių ir Direktyvos 2009/132/EB 55, 56 ir 57 straipsnių, kiek tai susiję su prekėmis, kurios patenka į šio sprendimo taikymo sritį.
                     
                  
         
            3 straipsnis
            1 straipsnis taikomas importui į Airiją, Austriją, Belgiją, Bulgariją, Čekiją, Daniją, Estiją, Graikiją, Ispaniją, Italiją, Kroatiją, Latviją, Lenkiją, Liuksemburgą, Maltą, Nyderlandus, Portugaliją, Rumuniją, Slovėniją, Suomiją, Švediją, Vengriją ir Vokietiją nuo 2022 m. sausio 1 d. iki 2022 m. birželio 30 d.
         
         
            4 straipsnis
            Šis sprendimas skirtas Belgijos Karalystei, Bulgarijos Respublikai, Čekijos Respublikai, Danijos Karalystei, Vokietijos Federacinei Respublikai, Estijos Respublikai, Airijai, Graikijos Respublikai, Ispanijos Karalystei, Kroatijos Respublikai, Italijos Respublikai, |Latvijos Respublikai, Liuksemburgo Didžiajai Hercogystei, Vengrijos Respublikai, Maltos Respublikai, Nyderlandų Karalystei, Austrijos Respublikai, Lenkijos Respublikai, Portugalijos Respublikai, Rumunijai, Slovėnijos Respublikai, Suomijos Respublikai ir Švedijos Karalystei.
            Jis taikomas nuo 2022 m. sausio 1 d.
         
         
            Priimta Briuselyje 2021 m. gruodžio 22 d.
            
               
                  Komisijos vardu
               
               Paolo GENTILONI
               
                  Komisijos narys
               
            
         
         
            (1)  OL L 292, 2009 11 10, p. 5.
         
            (2)  OL L 324, 2009 12 10, p. 23.
         
            (3)  2020 m. balandžio 3 d. Komisijos sprendimas (ES) 2020/491 dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir nuo PVM 2020 m. (OL L 103, 2020 4 3, p. 1).